CELEX: 32014D0907
Language: lv
Date: 2014-12-11 00:00:00
Title: 2014/907/ES: Komisijas Īstenošanas lēmums ( 2014. gada 11. decembris ), ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū Clostridium butyricum (CBM 588) (izziņots ar dokumenta numuru C(2014) 9345)

16.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 359/153
            
         KOMISIJAS ĪSTENOŠANAS LĒMUMS
   (2014. gada 11. decembris),
   ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū Clostridium butyricum (CBM 588)
   
      
         (izziņots ar dokumenta numuru C(2014) 9345)
      
   
   (Autentisks ir tikai teksts angļu valodā)
   
      (2014/907/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Miyarisan Pharmaceutical Co. Ltd2012. gada 2. februārī Apvienotās Karalistes kompetentajām iestādēm iesniedza pieteikumu par Clostridium butyricum (CBM 588) kā jaunas pārtikas produktu sastāvdaļas laišanu tirgū nolūkā lietot to uztura bagātinātājos.
            
         
               (2)
            
            
               Apvienotās Karalistes kompetentā pārtikas novērtēšanas iestāde 2013. gada 14. maijā sniedza sākotnējo novērtējuma ziņojumu. Šajā ziņojumā tā secināja, ka Clostridium butyricum (CBM 588) atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jauniem pārtikas produktiem.
            
         
               (3)
            
            
               Komisija 2013. gada 4. septembrī sākotnējo novērtējuma ziņojumu nosūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika sniegti pamatoti iebildumi. Saskaņā ar Regulas (EK) Nr. 258/97 7. panta 1. punktu būtu jāpieņem Komisijas īstenošanas lēmums, kurā tiktu ņemti vērā sniegtie iebildumi. Pieteikuma iesniedzēja sniegtie papildu paskaidrojumi kliedēja dalībvalstu un Komisijas bažas.
            
         
               (5)
            
            
               Eiropas Parlamenta un Padomes Direktīvā 2002/46/EK (2) ir noteiktas prasības attiecībā uz uztura bagātinātājiem. Clostridium butyricum (CBM 588) lietošana būtu jāatļauj, neskarot minētā tiesību akta prasības.
            
         
               (6)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   
      Clostridium butyricum (CBM 588), kas aprakstīta pielikumā, drīkst laist Savienības tirgū, neskarot Direktīvas 2002/46/EK īpašos noteikumus, kā jaunu pārtikas produktu sastāvdaļu lietošanai uztura bagātinātājos ar maksimālo dienas devu 1,35 × 108 KVV (koloniju veidojošās vienības).
   2. pants
   Ar šo lēmumu atļautās Clostridium butyricum (CBM 588) nosaukums uz to saturošu pārtikas produktu marķējuma ir “Clostridium butyricum MIYAIRI 588 (CBM 588)” vai “Clostridium butyricum (CBM 588)”.
   3. pants
   Šis lēmums ir adresēts uzņēmumam Miyarisan Pharmaceutical Co. Ltd, 1-10-3, Kaminakazato, Kita-Ku, Tokyo 114-0016, Japānā.
   
      Briselē, 2014. gada 11. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         CLOSTRIDIUM BUTYRICUM (CBM 588) SPECIFIKĀCIJA
      
         
            
               Definīcija.
            
         
         Clostridium butyricum (CBM 588) ir grampozitīva, sporas veidojoša, obligāti anaeroba, nepatogēna, ģenētiski nemodificēta baktērija.
      
         
            
               Apraksts.
            
          Baltas. vai bāli pelēkas tabletes ar raksturīgu aromātu un saldu garšu.
      
         Mikrobioloģiskie kritēriji
      
      
                  Kopējais dzīvotspējīgo aerobu skaits
               
               
                  Ne vairāk kā 103 KVV/g
               
            
                  
                     Escherichia coli
                  
               
               
                  Nav noteikta uz 1 g
               
            
                  
                     Staphylococcus aureus
                  
               
               
                  Nav noteikta uz 1 g
               
            
                  
                     Pseudomonas aeruginosa
                  
               
               
                  Nav noteikta uz 1 g
               
            
                  Raugs un pelējums
               
               
                  Ne vairāk kā 102 KVV/g